BOSNA I HERCEGOVINA 
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU
Broj: 126 0 I 178819 15 I 
Lukavac, 11.03.2022. godine 
Općinski sud u Lukavcu, sudija Igor Iveljić  u izvršnom predmetu tražioca izvršenja MKF MI BOSPO Tuzla, ul. Bosne Srebrene bb, protiv izvršenika V.S, iz ...., ul. ....., Općina Lukavac i Z. J iz ......, ul. ..... bb, radi naplate novčanog potraživanja, vsp. 9.356,70 KM, dana 11.03.2022. godine  donio je
Z A K LJ U Č A K   O   P R O D A J I
1. Određuje se prvo ročište za prodaju popisanih pokretnih stvari izvršenika V.S za dan utorak 19.04.2022. godine u 08,15 sati u prostorijama Općinskog suda u Lukavcu u sobi broj 17/1., a prodaja će se izvršiti putem usmenog javnog nadmetanja.
2.   Predmet javne prodaje su popisane pokretne stvari izvršenika popisane od službenog  
      lica ovog suda i to:
· Veš mašina, bijele boje, marke Bosch - procijenjena vrijednost 250,00 KM
· TV plazma, crne boje, marke Philips  - procijenjena vrijednost 300,00 KM
· komoda drvena, crno bijele boje - procijenjena vrijednost 200,00 KM
· ugaona sećija, crno siva, 6 metara dužine- procijenjena vrijednost 800,00 KM
· sto drveni za dnevni boravak, crno bijele boje- procijenjena vrijednost 200,00 KM
3.   Kako se radi o prvom ročištu za javno nadmetanje, pokretna stvar koja je predmet 
      prodaje, ne može se prodati ispod polovine utvrđene vrijednosti u pogledu iznosa  
      njene cijene. (član 131. stav 1. a u vezi sa članom 89. stav 2. Zakona o izvršnom 
      postupku FBiH ).
4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;
5. U slučaju da nijedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 
6. Sud će postupak obustaviti u odnosu na izvršenika V.S ako stranka ne predloži održavanje novog ročišta za prodaju u roku iz tačke 5. ovog zaključka, ili ako se stvari ne uspiju prodati na drugom ročištu 
7.
Ovaj zaključak o prodaji objavit će se na oglasnoj tabli suda, a tražilac izvršenja ga 
       može objaviti i u javnim glasilima, o svome trošku.








                              S u d i j a










                 Igor Iveljić  

Pouka o pravnom lijeku:

Protiv ovog zaključka nije dopušten pravni lijek

